als_Latn dik_Latn sag_Latn
Asport – Kampionët e Bullgarisë, Ludogorets, arritën kualifikimin për në Champions League falë një mrekullie të qendërmbrojtësit Cosmin Moti i cili priti dy penallti, por duket se nuk ka mrekulli që do t’i bëjë bullgarët të luajnë në shtëpi ndeshjet e Ligës së Kampionëve. Kjo pasi stadiumi i tyre, Ludogorets Arena e po kështu ai kombëtari Vasil Levski nuk plotësojnë kushtet.
Ludogorets ka një stadium (Ludogorets Arena) prej 6 mijë vendesh, por edhe pse ka stadiumin me impiantin elektrik më të mirë në Bullgari, prapë se prapë ai çalon në parametra të tjera që kërkon UEFA. Kështu kampionët e Bullgarisë kanë pretenduar t’i zhvillojnë ndeshjet në kryeqytet, në Sofie, por që dhe këtu nuk është se kanë gjetur dritën jeshile.
Sikurse raporton edhe gazetari bullgar Alexander Krassimirov, UEFA lejon që të luhet në Ligën e Kampionëve vetëm stadiume të kategorisë së katërt, ndërsa stadiumi kombëtar bullgar klasifikohet si i kategorisë së tretë. Ludogorets vitin e kaluar mori pjesë në Ligën e Evropës dhe i zhvilloi normalisht ndeshjet në “shtëpi” (në Sofje dhe jo në Razgrad qytetin e saj), por fakti është se në këtë trofe kushtet janë më “zemërgjera” pasi lejohen stadiume edhe të kategorisë së tretë.
Në 2006-ën Levski i Sofjes zhvilloi aventurën e saj të Ligës së Kampionëve pikërisht në stadiumin kombëtar, por sic thotë gazetari bullgari edhe atëherë UEFA bëri një prejashtim dhe arriti një “kompromis” me klubin bullgar, por një gjë e tillë përjashtohet të ndodhë 8 vite më vonë, teksa në stadium nuk është kryer asnjë ndërhyrje.
Por me këtë situatë pyetja që shtrohet është e natyrshme: Ku do t’i zhvillojë ndeshjet Ludogorets? Përgjigjiet janë të shumta, aq saqë përfshijnë edhe vendin tonë si alternativë.
Vetë Krassimirov jep disa alternativa, ku zgjidhja e parë thotë se mund të jetë stadiumi i Steauas së Bukureshtit (skuadrës që eliminoi Ludogorets për të arritur grupet e Ligës së Kampionëve). Stadiumi i Bukureshtit klasifikohet i kategorisë së katërt dhe është një investim prej 230 milion eurosh. Krassimov përmend më pas stadiumin Filipi i dytë në Shkup, stadium për të cilin janë shpenzuar 50 milion euro.
Por ndërkohë sikurse raporton SuperSport apo dhe Panorama-Sport, vetë Presidenti Kiril Domushiev ka pohuar se ndeshjet Ludogorets mund t’i zhvillojë në Shqipëri, në stadiumin “Elbasan Arena” (ish-Ruzhdi Bizhuta) që pritet të përfundojë më 4 tetor dhe kostoja e së cilës është shumë herë më e vogël se stadiumet e përmendura nga gazetari bullgar (4 milion euro). Por edhe në këtë alternativë, bullgarët kanë një problem pasi ndeshjen e parë në shtëpi, atë kundrejt Realit do ta zhvillojnë më 1 tetor.
Fakt është se bullgarët nuk e shohin mirë të luajnë në Maqedoni (probleme politiko-sociale), por edhe në Rumani nuk do të priteshin mirë nga tifozeria vendase e Steauas, kështu që si duket alternativa shqiptare është më “e sigurta”, e kush do bënte numra nga ne për të parë Realin apo Liverpoolin në Shqipëri, e pastaj mos të harrojmë, është edhe Shkëlzen Gashi që pritet të luajë me Bazelin e tij kundra Ludogoretsit, kështu që Shqipëria mund të thuhet se mund ta mirëpresë me goxha optimizëm dhe dashamirësi Ludogoretsin në Elbasan, madje duke i uruar të mirëseardhurën.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn eng_Latn